«Βροχή» έπεφταν οι βόμβες μολότοφ για ένα ακόμη βράδυ στα Εξάρχεια, ενώ οι κουκουλοφόροι προσπάθησαν να επιτεθούν και στο σπίτι του Αλέκου Φλαμπουράρη, στην περιοχή.

Περίπου στις 3 τα ξημερώματα, ομάδα αγνώστων επιχείρησε να επιτεθεί στο σπίτι του υπουργού Επικρατείας- που έχει μπει στο στόχαστρο αρκετές φορές στο παρελθόν. Τελικά, εκτόξευσαν βόμβες μολότοφ και πέτρες εναντίον της διμοιρίας των ΜΑΤ που βρισκόταν εκεί κοντά, στη συμβολή των οδών Βουλγαροκτόνου και Πουλχερίας.

Μετά τις 3:30 έγινε άλλη επίθεση, στη διμοιρία των ΜΑΤ στη συμβολή των οδών Πατησίων και Τοσίτσα, με βόμβες μολότοφ και πέτρες ξανά. Σύμφωνα με πληροφορίες, οι κουκουλοφόροι έκαψαν ελληνική σημαία μέσα στο Πολυτεχνείο.

Η αστυνομία προχώρησε σε μία προσαγωγή, ενός 24χρονου Ιρανού.